Ֆան Պին Պին

**Ֆան Պին Պին** ( , ) Շանդուն նահանգի Յանթայի քաղաքացի, չին դերասանուհի, երգչուհի, մոդել, ֆիլմարտադրող: Չինաստանի կոմունիստական կուսակցության անդամ: 2018 թվականին ներառվեց ժամանցի ոլորտում հարկման ծառայությունների իրադրության մեջ, իսկ հոկտեմբերի 3-ին Չինաստանում երկրի հարկման ծառայությունների գլխավոր գրասենյակը ցույց տվեց արդեն պարզած գործի փաստերը, Ֆան Պին Պինը միայն պետք է վճարեր ընդհանուր 880 միլիոնի չինական յուանի խուսափված հարկերի վճարներ, ուշացված տուրքեր և տուգանքներ, վճարելուց հետո կարող էր ազատվել պատժի պատասխանատվությունից։

1998 թվականին 16 տարեկանում Ֆան Պին Պինը հայտնի դարձավ«Մարգարտե արքայադուստր» ֆիլմի շնորհիվ։ 2003 թվականին«Բջջային հեռախոս» ֆիլմի շնորհիվ արժանացավ 27-րդ 100 ծաղիկների ֆիլմի մրցանակին՝ «լավագույն կին դերասանուհի» անվանակարգում։ Այնուհետև նա նկարահանվեց «Շրթներկի ձյուն», «Ծինթաի Փան», «Վու Մեյ Նիանի լեգենդը» հեռուստասերիալներում, ինչպես նաև համագործակցեց ռեժիսոր Լի Յուի գլխավորած 4 ֆիլմերում ՝ «Խնձոր», «Գուանյին լեռ», «Երկակի բացահայտում», «Բոլոր կենդանի արարածները աճում են»։ 2010 թվականին «Գուանյին լեռ» ֆիլմի համար արժանացավ Տոկիոյի 23-րդ միջազգային կինոփառատոնի լավագույն կին դերասանուհու մրցանակին։

2016 թվականին, նա«Ես Փան Ծին Լիանը չեմ» ֆիլմի շնորհիվ Սան Սեբաստիայի 64-րդ մրցույթում ընտրվեց միջազգային կինոփառատոնի լավագույն կին դերասանուհի, այնուհետև որպես լավագույն կին գլխավոր դերասան արժանացավ 11-րդ Ասիական ֆիլմի և 31-րդ Ոսկե Փասիան մրցանակներին։ 2017 թվականի փետրվարին, Ֆան Պին Պինը հայտնվեց «Թայմս» ամսագրի ասիական հրատարակչության շապիկին և ընդգրկվեց «Աշխարհի 100 ամենաազդեցիկ մարդկանց» ցանկում։ Նույն տարվա ապրիլին Ֆան Պին Պինը դարձավ Կաննի 70-րդ կինո փառատոնի գլխավոր մրցույթի ժյուրիի անդամ։

Հունիսին Ամերիկայի ֆիլմարվեստի և գիտությունների ակադեմիան հայտարարեց Ֆան Պին Պինի անդամ դառնալու մասին։

## Դերասանական կարիերա
Ֆան Պին Պինը ծնվել և մեծացել է Շանդուն նահանգի Յանթայ քաղաքում։ Ֆանի հայրը`Ֆան Թաոն նախկինում Թայվանի նավատորմի ավիացիայի արվեստի խմբի երգիչ էր։ Ֆան Պին Պինի մայրը ՝ Ֆան Ճանը նախկինում պարարվեստի դերասանուհի էր, իսկ հիմա զբաղեցնում է Ֆան Պին Պինի ֆիլմարվեստի ինստիտուտի տնօրենի պաշտոնը։ Ծնողները մեծ ազդեցություն են ունեցել Ֆան Պին Պինի մանկության վրա, այսպիսով մեծ հետաքրքրություն ունի երաժշտության հանդեպ, սովորել է նվագել դաշնամուր, ֆլեյտա և այլ երաժշտական գործիքներ։ 1997 թվականին, Ֆան Պին Պինը «Մարգարտե արքայադուստր» ֆիլմում մարմնավորելով Ծին Սուոի կերպարը հանրության կողմից ճանաչում ձեռք բերեց։

2004 թվականին նա Ֆըն Սիաո Գանի գլխավորած «Բջջային հեռախոս» ֆիլմի շնորհիվ 100 ծաղիկների 27-րդ կինոփառատոնում արժանացավ լավագույն կին դերասանուհու մրցանակին և կինոաշխարհում հաջողությամբ զբաղեցրեց առաջնակարգ կին դերասանուհու դիրքը։

2006 թվականին առաջին անգամ համագործակցեց Լի Յուի հետ, նկարահանվելով «Խնձոր» ֆիլմում։ Այնուհետև շարունակեց համագործակցությունը՝ նկարահանվելով «Գուանյին լեռ», «Երկակի բացահայտում», «Բոլոր կենդանի արարածները աճում են» ֆիլմերում։ Տոկիոյի 23-րդ միջազգային կինոփառատոնում«Գուանյին լեռ» ֆիլմի համար ստացավ լավագույն կին գլխավոր հերոսի մրցանակը, նույն մրցանակին արժանացավ նաև Պեկինի համալսարանի ուսանողների 18-րդ կինոփառատոնում։

2007 թվականին «Գաղտնի շարժառիթներ ունենալ» սարսափ ֆիլմի համար Ոսկե Ձիի 44-րդ կինոփառատոնին արժանացավ լավագույն կին երկրորդական դերակատար մրցանակին։ Միևնույն տարում նա հիմնադրեց«Ֆան Պին Պին» կինոստուդիան, առաջին գործը որը ստեղծվեց «Կարմիր ձյուն» կինոնկարն էր, այնուհետև «Ծին Թայպանը»։ Ֆան Պին Պինը նաև հիմնեց Արվեստի դպրոց Պեկինի Հուաիրոու շրջանում, ստանձնեց պատվավոր տնօրենի պաշտոնը, իսկ ծնողները պատասխանատու էին գործադիր կառավարման համար։

2008 թվականի նոյեմբերի 4֊ին նշանակվեց Սիանի արվեստի ստեղծման կինոկազմակերպության կենտրոնի դերասանական թատերախմբի վարչական ղեկավար(այսպես կոչված`տնօրենի տեղակալի մակարդակի պաշտոնյա)։ 2010 թվականի հունվարի 17֊ին Նյու Յորքի Թայմս հրապարակի մեծ էկրանին սկսեց հեռարձակվել Չինաստանի ազգային պատկերավորման ֆիլմը, որի ժամանակ Ֆան Պին Պինը կրել էր կապույտ և սպիտակ ճենապակյա երեկոյան հագուստ և Յան Լի Փինի, Ճան Ծի Յիի, Ճոու Սյունի, Ճան Ծի Լինի և ուրիշների հետ եզրափակեցին «չինական ոճի գեղեցիկ ներկայացումը»։ 2010 թվականի մայիսի 13֊ին Ֆան Պին Պինը որպես Լ'օրեալի համաշխարհային խոսնակ այցելեց Կաննի կինոփառատոնը, որտեղ նա հանրության առջև հայտնվեց 8 հիասքանչ հագուստներով։ 2012 թվականի մայիսի 3֊ին Ֆորբս ամսագիրը հրապարակեց Չինաստանում հայտնի անձանց ցուցակը, Ֆան Պին Պինը հայտարարության կանանց բաժնում առաջին տեղն էր զբաղեցրել, ինչպես նաև բուն Չինաստանում համաշխարհային դասակարգումով առաջինն էր։ Միևնույն տարում Լուի Վիթոնը պաշտոնապես հրավիրեց նրան դառնալու Չինաստանում բրենդի պատվիրակը, ինչպես նաև Էլ Վի Ալմա պայուսակների շարքում նա դարձավ առաջին ասիացի ներկայացուցիչը։

2013 թվականին Մոե և Շանդոնը (Moët & Chandon)հայտարարեց Ֆան Պին Պինին իր 270 տարվա պատմության մեջ առաջին ասիացի ներկայացուցիչը։ Կաննի 66֊րդ կինոփառատոնին Չոպարդը(Chopard) հայտարարեց նրան իր արտադրանքի համաշխարհային ապրանքանիշի ներկայացուցիչը։ Ապրիլի 24֊ին Ֆորբս ամսագիրը հրապարակեց Ֆորբս Չինաստանի հայտնի անձանց ցուցակը։ Ֆան Պին Պինը առաջին հորիզոնականն էր զբաղեցրել Ֆորբսի Չինաստանի հայտնի անձանց ցուցակում։ Մայիսի 19֊ին նա այցելեց Հոլլիվուդ Ռեփորթերի Կաննում «Տարվա միջազգային դերասանուհի» մրցանակաբաշխությանը և հաղթեց առաջին «Տարվա միջազգային դերասանուհի» մրցանակը։ Ֆորբս ամսագիրը հրապարակեց 2013 թվականի Ֆորբս Չինաստանի ցուցակը, որտեղ Ֆան Պին Պինը առաջատար տեղ էր զբաղեցրել։ Նույն տարվա օգոստոսին Ֆան Պին Պինը և Լի Ճը Թինը իրար հետ գլխավոր դերը խաղացին «Մեկ գիշերվա անակնկալ» ռոմանտիկական կատակերգությունում, նրանք նաև երգեցին ֆիլմի նույն անվանումով նյութի երգը, Ֆան Պին Պինը նաև երաժշտության հեղինակն է։ Թի Սի Քէնդլըրի(TC Candler) ամերիկյան վեբկայքը հրապարակեց աշխարհի հարյուրավոր ամենագեղեցիկ մարդկանց ցուցակի տարեկան շարքը, որտեղ նա զբաղեցրել էր 86֊րդ հորիզոնականը։ Նույն տարվա դեկտեմբերին սկսվեց «Վու Մեյ Նիանի լեգենդը» հեռուստասերիալի նկարահանումները, Վու Մեյ Նիանի դերը մարմնավորեց Ֆան Պին Պինը։

2014֊ին նա ևս մեկ անգամ առաջին տեղը զբաղեցրեց Ֆորբս Չինաստանի հայտնի անձանց ցանկում։ Նույն տարում նա խաղաց Ամերիկյան ֆանտաստիկ ֆիլմում«Իքս մարդիկ։ Անցած ապագայի օրերը», ինչպես նաև համագործակցեց Խուան Սիաոմինի հետ Ճան Ճըլիանի «Սպիտակահեր վհուկի լուսնե թագավորությունը» 3D կախարդական մարտարվեստի ֆիլմում կատարելով կախարդ Լիան Նի Շանի դերը։ Մաթթել ինք խաղալիք արտադրող ընկերությունը, որը Բարբիի սեփականատերն է, համագործակցեց Պին Պինի հետ, նա դարձավ առաջին չին աստղը, ով ներառվեց Բարբիի համաշխարհային փառքի սրահում և արտադրեց հազվադեպ թողարկվող հայտնի անձանց հավաքածուն։ 2014 թվականին նա նկարահանվեց Լուի Վիթոնի գարուն֊ամառ պատրաստի հագուստների գովազդում նաև դարձավ ապրանքանիշի «համաշխարհային կոշտ գովազդման» նախագծի առաջին ասիացի կին աստղը։ ԹիՍի Քէնդլըրը(TC Candler) հայտարարեց, որ աշխարհի հարյուրավոր ամենագեղեցիկ մարդկանց ցուցակում Ֆան Պին Պինը զբաղեցրել է 66֊րդ հորիզոնականը։

2014 թվականի դեկտեմբերի 21֊ին Հունանի հեռուստատեսությամբ «Ոսկե Արծիվ առաջնակարգ թատրոնում» եթեր բարձրացավ Ֆան Պին Պինի դերակատարությամբ «Վու Մեյ Նիանի լեգենդը», 2015 թվականի հունվարի 14֊ին հեռարձակվելով Ճըծիանի հեռուստատեսությամբ «Չինաստանի կապույտ թատրոնում» առաջին հեռարձակմամբ նահանգային արբանյակային փայլուն ռեկորդ սահմանեց, դառնալով համացանցում առաջին հեռարձակվող ֆիլմերից, որը գերազանցեց 10 միլիարդ դիտումների քանակը։ 2015 թվականին Ֆորբսի ցուցակում հայտնի անձանց շրջանում երրորդ անգամ գրավեց առաջին հորիզոնականը։

2016 թվականի սեպտեմբերին Սան Սեբաստիանի 64֊րդ միջազգային կինոփառատոնին Ֆըն Սիաո Գանի գլխավորած «Ես Փան Ծին Լիանը չեմ» ֆիլմի համար որպես լավագույն դերասանուհի արժանացավ Արծաթյա Խեցի մրցանակին, այնուհետև 53֊րդ Ոսկե Ձիի կինոփառատոնին առաջադրվեց լավագույն կին դերասանուհու մրցանակի համար, իսկ 11֊րդ Ասիական կինոփառատոնի մրցույթի լավագույն կին գլխավոր հերոսուհու անվանակարգում հաղթանակ տարավ։ 2017 թվականի փետրվարին Ֆան Պին Պինը հայտնվեց «Թայմս ամսագրի շաբաթական հրատարակչության» ասիական տարբերակի շապիկին։ Ապրիլին հրավիրվեց զբաղեցնելու Կաննի 70֊րդ միջազգային կինոփառատոնի գլխավոր մրցույթի ժյուրիի անդամի պաշտոնը։ Հունիսին Ամերիկայի կինոյի, արվեստի և գիտության ինստիտուտը հայտարարեց Ֆան Պին Պինի Օսկար մրցանակաբաշխության ժյուրիի անդամ դառնալը։ Սեպտեմբերին ևս մեկ անգամ գլխավորեց Ֆորբսի Չինաստանի հայտնի անձանց ցուցակը։

2018 թվականի մարտին Ֆան Պին Պինը հայտարարեց Ֆան Բյութի(Fan Beauty) գեղեցկության բրենդի ստեղծման մասին։ Միևնույն տարվա մայիսին, հարկերի խուսափման իրադրության պատճառով, նա դադարեցրեց կարիերայի գործունեությունը։

2022 թվականին թողարկվեցին նրա մասնակցությամբ երկու հոլիվուդյան ֆիլմերը`«Վերսալի լեգենդը» և «Գաղտնի գործակալ 355», որտեղ նկարահանվել էր հարկերի խուսափման իրադրությունից առաջ։ 2023 թվականի փետրվարին Բեռլինի 73֊րդ կինոփառատոնում, Ֆան Պին Պինը «Կանաչ գիշեր» ֆիլմի ցուցադրությամբ նորից կինոասպարեզ վերադարձավ, որը նոյեմբերի 1֊ին հանրային ցուցադրություն ունեցավ Կորեայում, իսկ 2024 թվականի հոկտեմբերի 18֊ին ցուցադրվեց Նյու Յորքում։ 2024 թվականի նոյեմբեր֊դեկտեմբեր ամիսներին Ֆան Պին Պինի երկու ֆիլմերը «Պաշարված ամրոցը» և «Ճաոյի որբը» կցուցադրվեն Չինաստանում, որը նրա հարկային ծառայության ճգնաժամից հետո առաջին գործը կլինի։

## Անձնական կյանք
### Հարաբերություններ
2015 թվականի մայիսի 29֊ին Լի Չընը Վեիբոյում Ֆան Պին Պինի հետ լուսանկար հրապարակեց «մենք հանրայնացնում ենք մեր սերը» մակագրությամբ։ 2017 թվականի սեպտեմբերի 16֊ին նա Ֆան Պին Պինի տարեդարձի օրը ձեռքի և սրտի առաջարկություն արեց։ 2019 թվականի հունիսի 29֊ին Ֆան Պին Պինը Վեիբոյում հայտարարեց, որ ինքն ու Լի Չընը բաժանվել են։ Նա բացատրեց բաժանման պատճառը այն էր, որ նա չէր ցանկանում անարդարացի վարվել Լի Չընի նկատմամբ.«Շնորհակալ եմ նրանից այս ժամանակաշրջանում ինձ գեղեցիկ պահեր պարգևելու համար, միևնույն ժամանակ նա ներգրավվել էր իմ հարկերից խուսափման իրադրության մեջ, որի պատճառով նրա բազմաթիվ աշխատանքները դադարեցվել էին, և պատճառ էի հանդիսացել նրա հետ անարդարացի վարվելու համար»։ «Ես միայն կարող եմ թույլ տալ նրան լքել ինձ, չպետք է բացասական ազդեցություն ունենամ նրա վրա»։

2022 թվականին Ֆան Պին Պինը սիրահարվեց Գուո Յան Ֆընին։ Գուո Յան Ֆընը պաշտոնաթող բանակային հրամանատար էր, որը Ճոնճը կազմակերպության ներքո հաջորդաբար նշանակվեց Գաոշըն հարստության կազմակերպության նախագահ և դարձավ Ֆան Պին Պինի դեմքի դիմակների բիզնեսի գործընկերը։ 2023 թվականի տարեվերջին նրանք բաժանվեցին։

### Մնացածի մասին
2020 թվականի մարտի 27֊ին տեղական կառավարությունը որոշեց քանդել Ֆան Պին Պինի Ցինդաոյում գնած ծովափնյա Հանբի ամառանոցը, կառուցապատման համալիրի կողմից պատճառված բնապահպանական վնասների պատճառով։

2024 թվականի մայիսին Ֆան Պին Պինը տեղափոխվեց Հոնկոնգ։

## Ֆիլմեր և հեռուստատեսային ծրագրեր
### Ֆիլմեր

### Սերիալներ

### Էստրադային ներկայացումներ
* 2015թ：«Խելացի չինացին» երկրորդ եթերաշրջանի ժյուրիի
* 2015թ：«Մարտահրավեր նետողի դաշինքը» սովորական հյուր
* 2016թ：«Մարտահրավեր նետողի դաշինքը» երկրորդ եթերաշրջանի հյուր
* 2017թ：«Արտասավոր հրաշագործը» սովորական հյուր

## Սկավառակագրություն
#### Ալբոմներ

#### Սինգլներ

#### Համագործակցություն

### Անձամբ ստեղծած ալբոմ

## Հրապարակայնության դեսպան

## Բարեգործական գործունեություն
2008 թվականի մայիսի 13֊ին, Ֆան Պին Պինը իր սեփական կինոստուդիայի անունից 200000 յուան նվիրաբերեց երկրաշարժից տուժած տարածքներին, ինչպես նաև Պոնա Յին Լոնի հետ միասին 1 միլիոն յուան նվիրաբերեց, միևնույն ժամանակ նաև հայտնեց, որ կապ կհաստատի իր հետ համագործակցող բրենդների և իր կողքին գտնվող ընկերների հետ, որպեսզի օգնեն աղետային տարածքին։ Մայիսի 15֊ին նա և Պանասոնիկը նվիրաբերեցին 10 միլիոն յուան, որը պետք է օգտագործվեր աղետից հետո վերակառուցման աշխատանքները թեթևացնելու համար։

2010 թվականի օգոստոսին, Ֆան Պին Պինը Լասսայում մասնակցեց «Սերը սրտի ներսում» սոցիալական ապահովության գործունեությանը։ Նոյեմբերի 28֊ին Շանհայում ներկա գտնվեց Սոն Քին Լինի հիմնադրամի «մոր և մանկան խաղաղության գոհաբանության երեկոյի» ճաշկերույթին։

2011 թվականի ապրիլին Լի Կաշին և Ֆան Պին Պինը միասին մասնակցեցին «Սերը սրտի ներսում» սոցիալական ապահովության գործունեությանը։

2012 թվականի ապրիլի 27֊ին Պին Պինին հրավիրեցին ներկա գտնվելու Պեկինում անցկացվող ջրային խորանարդի«2012 թվականի Չինաստանի բարեգործական ցանկի» մրցանակաբաշխությանը։ 2011 թվականի Կաննի կինոփառատոնի կարմիր գորգի ցնցող զգեստը որպես հավաքածուի մի մաս նվիրաբերվեց, իսկ ամենավերջում հաջողությամբ հասավ 1 միլիոն յուանի։ Բոլոր եկամուտները նաև օգտագործվեցին «Սերը սրտի ներսում» բարեգործական նախագծի համար։

Մինչև 2014 թվականի ապրիլը «Սերը սրտի ներսում» բարեգործական նախագիծը ընդհանուր բժշկական օգնություն էր տրամադրել սրտի անբավարարությամբ 174 երեխաների։ Հունիսին նա այցելեց սրտի անբավարարությամբ երեխաների հետազոտման և բուժման աշխատանքներին։

Մինչև 2018 թվականի հունիսը «Սերը սրտի ներսում» բարեգործական նախագիծը բուժօգնությամբ էր ապահովել սրտի անբավարարությամբ 309 երեխաների։

2015 թվականի օգոստոսի 13֊ին Ֆան Պին Պինը Թիենծինի 812֊րդ նավահանգստի վտանգավոր քիմիական նյութերի պահեստի պայթյունի պատահարից զոհված հրշեջների ընտանիքներին նվիրաբերեց 1 միլիոն յուան, և իր խորը երախտագիտությունը հայտնեց նրանց։

2020 թվականի հունվարի 26֊ին Ֆան Պին Պինը անձամբ Ուհան քաղաքի բարեգործական հիմնադրամին նվիրաբերեց 500 հազար յուան, որը կոռոնավիրուսի համաճարակի համար բժշկական սարքավորումներ ապահովեց։ Ֆան Պին Պինի անձամբ ստեղծած մաշկի խնամքի բրենդը`Ֆան գեղեցկության գաղտնիքը նույնպես հայտարարեց Ուհանի բարեգործական հիմնադրամին 200 հազար միլիոն նվիրաբերելու մասին։

## Հարկերից խուսափում
2018 թվականի մայիսից, CCTV-ի նախկին հաղորդավար`Ցուէյ Յոնյուենը Վեիբոյում մի քանի որ ճնշել էր Ֆան Պին Պինին, ինչպես նաև թողարկել մի քանի դերասանական պայմանագրեր, որի միջոցով դերասանուհին թաքցրել է իր իրական եկամուտը։ Մայիսի 28֊ին նա թողարկեց Ֆան Պին Պինի 10 միլիոն յուանի պայմանագիրը։ Իսկ 29֊ին թողարկեց ևս մեկ այլ դերասանի մեծ և փոքր պայմանագրեր, մեծ պայմանագիրը արժեր 50 միլիոն, իսկ փոքր պայմանագիրը 10 միլիոն, բայց քանի որ փոքր պայմանագրի և մեկ օր առաջ թողարկված Ֆան Պին Պինի պայմանագրի եկամուտները նույն արժեքն էին կազմում, արտաքին աշխարհում թյուր կարծիք առաջացավ, որ Ցուէյի երկու օրվա հրապարակումները նույն մարդու վերաբերյալ են, այն է`Ֆան Պին Պինի։ Միևնույն օրը Ֆան Պին Պին ստուդիան պատասխանեց, որ Ցուէյ Յոնյուանը թողարկել է գաղտնի պայմանագրերը և «բացեիբաց վիրավորել է Պին Պինի պահվածքը, որը ոչ միայն բիզնեսի օրենքների խախտում է, այլև Ֆան Պին Պինի օրինական իրավունքների և շահերի»։ Հունիսի 3֊ի կեսօրին երկրի հարկման կառավարչությունը իրենց պաշտոնական կայքում հրապարակեց.«երկրի հարկման կառավարչությունը մեծ կարևորություն է տալիս Համացանցում վերջերս կինոյի և հեռուստատեսության աշխատակիցների կողմից ստորագրած «Յին և Յան պայմանագրի» հարկային խնդիրների արտացոլմանը և հրահանգում է Ծիանսույում և այլ վայրերում ըստ օրենքի իրականացնել հետազոտություններ և վավերացումներ։ Եկամտային ցանկացած հարկման օրենքների և կանոնակարգերի խախտումները, ըստ օրենքի խիստ կպատժվեն»։ Միևնույն ժամանակ Վուսի քաղաքի Բինխու շրջանի հարկման բյուրոն արդեն մասնակցել է Ֆան Պին Պինի Ծիանսյու նահանգում տեղակայված ստուդիայի հետազոտությունը և ապացույցների հավաքման գործընթացին։ Ցուէյ Յոնյուենը պատասխանեց մեդիայի տեղեկատվությանը, նա սկզբում նախաձեռնեց փոխանցել հեռախոսը հարկման բաժնին, որպեսզի օգնի հետազոտության հարցում, իսկ այնուհետև ավելացրեց, որ «4 օրում 60 միլիոն աշխատավարձի պայմանագիր» կնքած աստղը Ֆան Պին Պինը չէ, և հայցեց նրա ներողամտությունը։

Հոկտեմբերի 3֊ին Սինխուա լրատվական գործակալությունը հայտարարեց, որ երկրի հարկման կառավարչությունը արդեն հաստատել է հետազոտության փաստերը և պարզել որ, Ֆան Պին Պինը իսկապես հարկերից խուսափել է, այն հարկերը և տուրքերը, որը պետք է ամբողջությամբ վճարվի կազմում է 883 միլիոն յուան, իսկ դրանք վճարելուց հետո նա կարող է խուսափել հանցագործության պատասխանատվությունից։ Զեկույցում նշվում է, որ Ֆան Պին Պինը իր անհետացումից 123 օր հետո առաջին անգամ դիմել է հանրությանը, որպեսզի ներողություն խնդրի հարկերից խուսափելու համար և արտահայտել է իր խորը զղջումը, ասելով որ ամբողջությամբ կընդունի հարկման ծառայությունների կողմից կայացրած որոշումը իր պատժի վերաբերյալ։

Դեկտեմբերին, մշակույթի, կինոյի և հեռուստատեսության ոլորտի որոշ ներկայացուցիչներ անստորագիր բաց նամակ գրեցին երկրի վարչապետ Լի Կաշինին, արտահայտելով իրենց կասկածանքը երկրի հարկման կառավարչության, մշակույթի, կինոյի և հեռուստատեսության ոլորտում հարկերի գանձման գործունեության վերաբերյալ։

2019 թվականի հունվարի 22֊ին Սինխուա լրատվական գործակալությունը հայտարարեց, որ 2018 թվականի հոկտեմբերից սկսած հեռուստատեսության և կինոյի ոլորտում իրականացվել են միօրինականացման աշխատանքներ, հարկատուները լրջորեն իրականացրել են ինքնահետազոտություն և ինքնաճշգրտում։ 2018 թվականի վերջին ինքնահետազոտության արդյունքում բացահայտել են 117.47 միլլիարդ յուանի հարկեր որոնցից 115.53 միլիարդ յուանը վերադարձվել է։

## Մրցանակներ

## Ծանոթագրություններ


## Արտաքին հղումներ
* 
* 
* 
* 

Կատեգորիա:21-րդ դարի դերասանուհիներ
Կատեգորիա:Չինացի երգչուհիներ
Կատեգորիա:Չինացի մոդելներ
Կատեգորիա:Չինացի պրոդյուսերներ
Կատեգորիա:Չինացի սցենարիստներ